Diari Oficial de la Generalitat Valenciana


Sumari del DOGV 7476, del 02-03-2015 (2015/1777)

RESOLUCIÓ de 23 de febrer de 2015, del director general de l'Esport, per la qual es convoquen ajudes a entitats participants en el nivell d'iniciació al rendiment en els XXXIII Jocs Esportius de la Comunitat Valenciana per al curs / per a la temporada 2014-2015.
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7476

Data del DOGV
:   02-03-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/1777


Data del document
:   23-02-2015

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 23 de febrer de 2015, del director general de l'Esport, per la qual es convoquen ajudes a entitats participants en el nivell d'iniciació al rendiment en els XXXIII Jocs Esportius de la Comunitat Valenciana per al curs / per a la temporada 2014-2015.  
 [2015/1777]  
L'Orde 77/2014, de 23 de setembre de 2014, de la Conselleria d'Educació, Cultura i Esport, per la qual s'aproven les bases reguladores per a la concessió d'ajudes a entitats participants en el nivell d'iniciació al rendiment en els Jocs Esportius de la Comunitat Valenciana (DOCV 7370, 29.09.2014), establix en l'article 2.4 que en cada anualitat es convocaran les ajudes incloses en els pressupostos de la Generalitat per a l'exercici corresponent, i en l'article 5.1, que el procediment s'iniciarà per mitjà d'una convocatòria publicada en una resolució dictada per qui exercisca la direcció general amb competència en matèria d'esport.  
  
Per això, en virtut de les facultats que em conferixen l'esmentada Orde 77/2014, de 23 de setembre de 2014, de la Conselleria d'Educació, Cultura i Esport, i el Decret 140/2014, de 5 de setembre, del Consell, pel qual s'aprova el Reglament Orgànic i Funcional de la Conselleria d'Educació, Cultura i Esports, resolc:  
  
Primer  
Convocar la concessió d'ajudes a entitats participants en el nivell d'iniciació al rendiment en els XXXIII Jocs Esportius de la Comunitat Valenciana per al curs / per a la temporada 2014-2015.  
  
Segon  
La quantitat global màxima destinada és de 200.000 euros, amb càrrec al crèdit existent en el capítol IV, línia pressupostària 52.70.32.230.06, línia de subvenció T0106000, dels pressupostos de la Generalitat per al 2015.  
  
Tercer  
Nomenar els següents cinc membres de la Comissió Tècnica d'Avaluació de les solicituds presentades:  
Presidència: qui exercisca la direcció del Servici de Promoció de l'Esport i Activitat Física.  
Vicepresidència: qui exercisca la direcció de la Secció d'Extensió Esportiva.  
Vocals:  
Un tècnic o tècnica en gestió de l'esport.  
Un administratiu o administrativa del Servici de Promoció de l'Esport i Activitat Física.  
Qui exercisca la direcció del Negociat d'Esport Escolar i Universitari, que exercirà també les funcions de secretaria.  
  
Quart  
Les ajudes convocades per esta orde no han de ser notificades a la Comissió Europea perquè no reunixen els requisits de l'article 107 del TFUE, segons disposa el Decret 147/2007, de 7 de setembre, del Consell, ja que no suposen cap avantatge econòmic pel fet que les entitats a què van adreçades les subvencions no exercixen activitats econòmiques en què s'oferisquen al mercat béns o servicis, per la qual cosa no hi ha possibilitat de falsejament de la competència.  
  
Quint  
Excepcionalment podran justificar-se gastos realitzats en l'últim quadrimestre de 2014, al tractar-se d'un programa d'activitats realitzat en el període comprés entre l'1 de setembre de 2014 i el 31 d'agost de 2015, coincidint amb el curs escolar o temporada esportiva.  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei reguladora de la jurisdicció contenciosa administrativa, contra esta resolució, que posa fi a la via administrativa, es pot recórrer potestativament en reposició o bé cabrà plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs potestatiu de reposició haurà d'interposar-se davant de la consellera d'Educació, Cultura i Esport en el termini d'un mes a comptar de l'endemà de ser publicada en el Diari Oficial de la Comunitat Valenciana.  
b) El recurs contenciós administratiu ha de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de ser publicada en el Diari Oficial de la Comunitat Valenciana.  
  
València, 23 de febrer de 2015.- El director general de l'Esport: Mateo Castellá Bonet.